སྣུམ་འཁོར་གྱི་ཡིག་ཆ་ བསྐྱར་གསོ་འབད་ནིའི་དུས་ཡུན་ ཕར་འགྱངས་འབད་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Monday , November 28 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
སྣུམ་འཁོར་གྱི་ཡིག་ཆ་ བསྐྱར་གསོ་འབད་ནིའི་དུས་ཡུན་ ཕར་འགྱངས་འབད་ཡོདཔ།
admin February 8, 2021 Uncategorized Leave a comment 655 Views
༉ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ སྣུམ་འཁོར་གྱི་ཡིག་ཆ་ཚུ་ བསྐྱར་གསོ་འབད་ནི་ཚུ་ དུས་ཡུན་ ཟླཝ་༢ ཕར་འགྱངས་འབད་ཡོད་མི་དེ་ཡང་ ནད་ཡམས་ཀྱི་གནས་སྟངས་ནང་ མི་སྤུངས་འཛོམས་ མར་ཕབ་རྐྱབ་ནིའི་དོན་ལུ་ཨིན་པས།
ཉིན་བསྟར་བཞིན་དུ་ མི་གྲངས་༢༠༠ དེ་ཅིག་གིས་ སྣུམ་འཁོར་ཐོ་བཀོད་འབད་ནི་དང་ གནས་སྟངས་བརྟག་ཞིབ་འབད་ནི་ དེ་ལས་ དེད་གཡོག་ཆོག་ཐམ་གྱི་དོན་ལུ་ ལྕང་གླིང་མི་ཐང་ སྣུམ་འཁོར་བཞག་སའི་ས་ཁོངས་ནང་ འོང་དོ་ཡོདཔ་ཨིན་པས།
ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱི་ མདོ་ཆེན་བཀྲིས་ཟླ་བ་གིས་ སླབ་མིའི་ནང་ སྣུམ་འཁོར་གྱི་ཇོ་བདག་ཚུ་གིས་ སྣུམ་འཁོར་གྱི་ཡིག་ཆ་ཚུ་ དུས་ཚོད་ཁར་ བསྐྱར་གསོ་འབད་མ་ཚུགས་པའི་ ཚ་གྱང་ལང་དོ་ཡོདཔ་ལས་ སྤྱི་ཟླ་༣ པའི་ཚེས་༣༡ ཚུན་ ཕར་འགྱངས་འབད་ཡི་ཟེར་ཨིན་པས།
ནད་ཡམས་ཀྱི་སྐབས་ འཛོམས་འདུ་རུག་རུ་མི་འབད་ནི་དང་ མི་མང་ལུ་ ཞབས་ཏོག་ལེགས་ཤོམ་བྱིན་ཐབས་ལུ་ ལྕང་གླིང་མི་ཐང་ནང་ ཡིག་ཆ་བསྐྱར་གསོ་འབད་ནི་དང་ སྣུམ་འཁོར་བརྟག་ཞིབ་འབད་དོ་ཡོདཔ་ད་ ལུང་ཕྱོགས་ཡིག་ཚང་ལྟེ་བའི་ནང་ སྣུམ་འཁོར་གསརཔ་ ཐོ་བཀོད་འབད་མི་ཚུ་གི་དོན་ལུ་ ཨིན་ཟེར་ཨིན་པས།
མི་སེར་གྱི་ དགོས་མཁོ་དང་འཁྲིལ་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ ཞབས་ཏོག་ཚུ་ བྱིན་ནིའི་དོན་ལུ་ ས་ཁོངས་གཞན་སྒོ་ཕྱེ་འོང་ཟེར་ མདོ་ཆེན་བཀྲིས་ཟླ་བ་གིས་ བཤདཔ་ཨིན་པས།
ཐིམ་ཕུག་ལས་ གླ་འཁོར་དེད་གཡོགཔ་ཅིག་གིས་ སླབ་མིའི་ནང་ སྣུམ་འཁོར་བསྐྱར་གསོ་འབད་ནིའི་དོན་ལུ་ དུས་ཡུན་ཆུ་ཚོད་༤ དེ་ཅིག་ གྱལ་སྒྲིག་སྡོད་དགོཔ་ཐོན་ཡི་ཟེར་ཨིནམ་ད་ ཡོངས་འབྲེལ་ལམ་ལུགས་ཐོག་ལས་ ཏི་རུ་སྤྲོད་རུང་ ཞབས་ཏོག་སྤྱོད་མ་བཏུབ་ལས་ འོང་དགོཔ་ཐོན་ཡི་ཟེར་ཨིན་པས།
མདོ་ཆེན་བཀྲིས་ཟླ་བ་གིས་ སླབ་མིའི་ནང་ མི་ལེ་ཤ་གིས་ སྟབས་གཅིག་ཁར་ ཡོངས་འབྲེལ་ལག་ལེན་འཐབ་པའི་སྐབས་ ཞབས་ཏོག་སྤྱོད་མ་ཚུགས་པའི་ དཀའ་ངལ་བྱུང་མི་དེ་ ངེས་བདེན་ཨིན་ཟེར་ཨིནམ་ད་ ད་ལས་ཕར་ ཡོངས་འབྲེལ་རྒྱ་སྐྱེད་འབད་ནིའི་དོན་ལུ་ ལཱ་འབད་དོ་ཟེར་ཨིན་པས།
ལུང་ཕྱོགས་ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱི་ གཙོ་འཛིན་འགོ་དཔོན་ པེ་རིམ་ པི་ ཨ་དི་ཀ་རི་གིས་ སླབ་མིའི་ནང་ ཐིམ་ཕུག་ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ ཞབས་ཏོག་བརྒྱ་ཆ་༥༥ བྱིན་དོ་ཟེར་ཨིནམ་ད་ རྫོང་ཁང་གཞན་ཚུ་དང་ཕྱདཔ་ད་ ཐིམ་ཕུག་ལུ་ ཞབས་ཏོག་སྤྱོད་མི་ ལེ་ཤ་འདུག་ཟེར་ཨིན་པས།
དེ་ཡང་ གཞུང་གི་སྣུམ་འཁོར་དང་ ལས་འཛིན་ སྒེར་སྡེ་ ཚོང་ལས་ གཞུང་མིན་ཚོགས་པ་ དེ་ལས་ གཞན་ལེ་ཤ་ཅིག་ར་ ཐིམ་ཕུག་ལུ་ གཞི་བཙུགས་འབད་མི་ལུ་བརྟེན་ ཨིན་མས་ཟེར་ཨིན་པས།
མི་སྟོབས་མ་ལང་པའི་དཀའ་ངལ་དང་ སྣུམ་འཁོར་གྱི་གྱངས་ཁ་ ཡར་སེང་སོང་མི་ལུ་བརྟེན་ ཞབས་ཏོག་བྱིན་ནི་ལུ་ གདོང་ལེན་སྦོམ་འདུག་ཟེར་ འགོ་དཔོན་གྱིས་ བཤདཔ་ཨིན་པས།
འདས་པའི་ལོ་ཚུ་ནང་ སྣུམ་འཁོར་གྱི་གྱངས་ཁ་༨ ལྟབ་སྦེ་ ཡར་སེང་སོང་ཡོདཔ་ལས་ ཡིག་ཚང་གི་ས་ཁོངས་དེ་ བཱསི་སྐྱེལ་འདྲེན་དང་ དེད་གཡོགཔ་བརྟག་དཔྱད་དོན་ལུ་ སྤྱོད་དོ་ཡོདཔ་ལས་ བདུན་རིམ་ངལ་གསོ་དང་ གཞུང་གི་ངལ་གསོའི་ཤུལ་ལས་ ཞབས་ཏོག་ལེན་པར་འོང་མི་ མི་ཤོང་པས་ཟེར་ པེ་རེམ་ པི་ ཨ་དི་ཀ་རི་གིས་ བཤདཔ་ཨིན་པས།
གློ་བུར་གྱི་དོན་ལུ་ གནས་སྐབས་ཀྱི་ འབྲེལ་སྟེགས་སྒོ་ཕྱེས་ཞིནམ་ལས་ ཞབས་ཏོག་བྱིན་དོ་ཟེར་ཨིནམ་ད་ ད་རེས་ ལྕང་གླིང་མི་ཐང་ནང་ འབྲེལ་སྟེགས་༩ སྒོ་ཕྱེས་མི་ཚུ་གིས་ མི་༡,༠༠༠ གི་ ཡིག་ཆ་སྤྲོད་ལེན་ཚུ་ ཉིནམ་༡ ནང་འབད་དོ་ཡོདཔ་ཨིན་པས།
བདུན་ཕྲག་འདི་ནང་ དེད་གཡོག་པའི་ ཆོག་ཐམ་ཚུ་བྱིན་ནི་ ལོག་འགོ་བཙུགས་ནི་ཟེར་ མདོ་ཆེན་བཀྲིས་ཟླ་བ་གིས་ བཤད་ཡོདཔ་ད་ ད་ལྟོ་ཚུན་ ཞབས་ཏོག་སྤྲོད་མ་ཚུགས་མི་དེ་ འགྲོ་འགྲུལ་བཀག་དམ་འབད་མི་ལུ་བརྟེན་ པར་སྐྲུན་འབད་ནིའི་ ཅ་ཆས་ཚུ་ མཁོ་སྒྲུབ་འབད་མ་ཚུགས་ཟེར་ ཨིན་པའི་གནས་ཚུལ།
བཀྲིས་ཕུན་ཚོགས།
p.p1 {margin: 0.0px 0.0px 0.0px 0.0px; text-align: justify; line-height: 18.0px; font: 11.0px ‘DDC Uchen’}
ལྕང་གླིང་མི་ཐང་ནང་ སྣུམ་འཁོར་གྱི་ཡིག་ཆ་ བསྐྱར་གསོ་འབད་ནིའི་དོན་ལུ་ གྱལ་བཙར་སྡོད་མི་ཚུ།
About admin
Previous སྔ་ཚང་-ཀོ་རི་ལ་བར་ནའི་གཞུང་ལམ་ ལེགས་བཅོས་འབད་ཡོདཔ།
Next གནས་ཚུལ་མདོར་བསྡུས།
Related Articles
ལྟ་བཤལ་སྲིད་བྱུས་གསརཔ་གིས་ ག་ལུ་ ཁེ་ཕན་འབྱུང་ནི་ཨིན་ན?
August 8, 2022
སྐྱབས་རྗེ་རིན་པོ་ཆེ་མཆོག་གིས་ བླམ་གསརཔ་༢ བསྐོ་བཞག་གནང་ཡོདཔ།
July 13, 2022
སོ་ནམ་ཞིང་ལམ་བརྒྱ་ཆ་༥༢.༨ གནས་ཚད་དང་མ་འཁྲིལ་བར་བསལ་ཡོདཔ།
July 4, 2022
Check Also
དངུལ་འབྲེལ་ལས་ཁང་༣ གྱིས་ གནས་སྐབས་ཅིག་ སྐྱིན་འགྲུལ་མཚམས་འཇོག།
༉ འབྲུག་གོང་འཕེལ་དངུལ་ཁང་དང་ འབྲུག་རྒྱལ་ཉེན་སྲུང་ལས་འཛིན་ དེ་ལས་ རྒྱལ་ཡོངས་སི་ཨེསི་ཨའི་གོང་འཕེལ་དངུལ་ཁང་ནང་ སྐྱིན་ཚབ་བཏབ་མ་ཚུགས་མི་ མཐོ་དྲགས་ཡོད་མི་ལུ་བརྟེན་ དངུལ་འབྲེལ་ལས་ཁང་༣ གྱིས་ གནས་སྐབས་ཅིག་ སྐྱིན་འགྲུལ་འཛིན་གྲོལ་འབད་ནི་ མཚམས་འཇོག་འབད་ནུག། དེ་ཡང་ རྒྱལ་གཞུང་དངུལ་ལས་དབང་འཛིན་གྱི་ བཀའ་རྒྱ་དང་འཁྲིལ་ཏེ་ཨིནམ་ད་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
འབྲུག་མཐུན་འབྲེལ་ཚོགས་པ་གིས་ འདེམས་ངོ་༡༥ གསལ་སྟོན་འབད་ཡོདཔ།
འབྲུག་གི་ཞི་བའི་ཉེས་འཁྲི་དཔྱད་ཡིག་༢༠༢༢ ཅན་མའི་གུ་ འཕྲོ་མཐུད་གསུང་གྲོས་གནང་ནི།
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།